খালিকের পরিবারের সদস্যরা জানান, শুক্রবার রাত পৌনে দুইটার দিকে ১২-১৩ জন ডাকাত দরজা ভেঙে তাদের ঘরে ঢোকে। বাধা দিলে ধারালো অস্ত্র দিয়ে কুপিয়ে আবুল খালিককে গুরুতর জখম করে। পরে তারা পরিবারের অপর সদস্যদের দড়ি দিয়ে বেঁধে আলমারি ভেঙে ছয়-সাত ভরি স্বর্ণালংকার ও নগদ তিন হাজার টাকা নিয়ে বেরিয়ে যায়। পরিবারের সদস্যদের চিৎকারে পাশের বাড়ির আনোয়ার হোসেন ও মোস্তফা উদ্দিন এগিয়ে আসলে ডাকাতেরা গুলি চালায়। ঘটনাস্থলেই আনোয়ার হোসেন নিহত হন মোস্তফা উদ্দিনের বাঁ-হাতে  গুলি লাগে। তাদের গুরুতর আহত অবস্থায় সিলেট ওসমানী মেডিকেল কলেজ হাসপাতালে ভর্তি করা হয়।